ZMLUVA O POSKYTNUTÍ SLUŽBY

Uzatvorená podľa § 269 ods. 2 zákona č. 513/1991 Zb. Obchodného zákonníka v znení neskorších predpisov.

( ďalej len „Obchodný zákonník“ )

**Článok I.**

**Zmluvné strany**

**Objednávateľ:** Materská škola, Trebišovská 11, Košice

Štatutárny orgán: Mgr. Alena Bukovská, riaditeľka materskej školy

Sídlo: Trebišovská 11, 040 11 Košice

IČO: 35542659

DIČ: 2021638234

IBAN: SK73 5600 0000 0093 0896 5002

 **(ďalej len „objednávateľ“)**

**Poskytovateľ:** PATRIUM s.r.o.

Štatutárny orgán: Ing. Pavol Oravec - konateľ

Sídlo: Petzvalova 20/33, 040 11 Košice

IČO: 47 390 514

DIČ: 2023843162

Banka: Slovenská sporiteľňa, a.s.

č. účtu: SK87 0900 0000 0050 4891 8083

 **(ďalej len „poskytovateľ“)**

**Článok II.**

**Predmet plnenia**

* 1. Poskytovateľ sa zaväzuje zabezpečiť pre objednávateľa realizáciu zákazky „Výkon prác stavebného dozoru pri rekonštrukcii sociálnych zariadení“. Poskytovateľ zabezpečí podmienky k realizácii diela v rozsahu:
1. odovzdanie staveniska zhotoviteľovi a zabezpečenie zápisu o tom do stavebného denníka,
2. evidovanie dokumentácie dokončených častí stavby,
3. odsúhlasovanie dodatkov a zmien technickej špecifikácie a technologického postupu, ktoré nezvyšujú cenu stavebného objektu alebo prevádzkového súboru, nepredlžujú lehotu výstavby, nezhoršujú parametre stavby ani jej prevádzkové a úžitkové vlastnosti,
4. kontrola vecnej a cenovej správnosti a úplnosti oceňovacích podkladov,
5. kontrola vecnej a cenovej správnosti a úplnosti platobných dokladov a ich súladu s podmienkami zmluvy o dielo uzatvorenej so zhotoviteľom stavby a predkladanie týchto dokladov na úhradu objednávateľovi,
6. kontrola tých častí stavby, ktoré budú pri ďalšom postupe výstavby zakryté, alebo sa stanú neprístupnými,
7. spolupráca s pracovníkmi, vykonávajúcimi autorský dozor a odborný autorský dohľad, pri zabezpečovaní súladu realizovanej stavby s projektom,
8. spolupráca s koordinátorom bezpečnosti práce,
9. sledovanie, či zhotovitelia vykonávajú skúšky materiálov, konštrukcií, zariadení a prác, kontrola výsledkov skúšok a evidovanie dokladov o výsledkoch týchto skúšok,
10. postupné vyžadovanie, evidovanie a archivovanie dokladov, preukazujúcich kvalitu diela,
11. sledovanie vedenia stavebných denníkov
12. spolupráca s pracovníkmi zhotoviteľov pri vykonávaní opatrení na odvrátenie alebo na obmedzenie škôd pri ohrození zdravia alebo majetku na stavbe,
13. kontrola postupu prác podľa harmonogramu, zvolávanie kontrolných dní, upozornenie zhotoviteľov na nedodržiavanie dohodnutých termínov a spolupráca pri prerokovaní návrhov opatrení zhotoviteľov, smerujúcich k odstráneniu vzniknutého oneskorenia postupu prác,
14. príprava podkladov pre uplatňovanie majetkových sankcií, ak objednávateľ o to požiada,
15. príprava podkladov pre odovzdanie a prevzatie stavby alebo jej častí a účasť na konaní o odovzdaní a prevzatí,
16. kontrola dokladov, ktoré zhotoviteľ pripraví k odovzdaniu a prevzatiu diela,
17. kontrola, či zhotoviteľ odstraňuje vady a nedorobky, zistené pri odovzdaní a prevzatí diela v dohodnutých lehotách a potvrdzovanie dokladov o odstránení vád a nedorobkov,
18. kontrola vypratania staveniska,
19. zabezpečenie inžinierskej činnosti spojenej s vydaním právoplatného stavebného povolenia alebo ohlásenia stavby (komunikácia s príslušnými úradmi a inštitúciami).

2.2 Objednávateľ sa zaväzuje zaplatiť poskytovateľovi cenu služby podľa článku IV.

**Článok III.**

**Termín plnenia**

3.1 Poskytovateľ sa zaväzuje vykonať činnosti v rozsahu čl. II. tejto zmluvy max po dobu 6 mesiacov od účinnosti zmluvy s dodávateľom stavebných prác.

3.2 V prípade, že dôjde k predĺženiu lehoty realizácie stavby dohodnutej touto zmluvou z dôvodu, ktorý nebude na strane poskytovateľa, upravia zmluvné strany dohodou čas plnenia výkonu činnosti stavebného dozoru, formou písomného dodatku k tejto zmluve.

3.3 Objednávateľ sa zaväzuje vytvoriť podmienky na to, aby poskytovateľ mohol činnosti v rozsahu čl. II. tejto zmluvy riadne a včas splniť, za uvedené činnosti zaplatiť poskytovateľovi odplatu v dohodnutej výške a v termínoch platby.

3.4 Dodržanie času plnenia zo strany poskytovateľa je závislé od riadneho a včasného spolupôsobenia objednávateľa, dohodnutého v tejto zmluve.

**Článok IV.**

**Cena služby**

4.1 Cena služby je stanovená v súlade so zákonom č. 18/1996 Z.z. o cenách v znení neskorších predpisov v sume 2 749,00 € bez DPH. (dvetisícsedemstoštyridsaťdeväť eur)

Poskytovateľ nie je platcom DPH.

4.2 V cene služby sú zahrnuté všetky náklady poskytovateľa, ktoré mu vzniknú pri vykonávaní služby podľa čl. II. ods. 2.1 tejto zmluvy.

4.3 K zmene ceny môže dôjsť:

- v prípade rozšírenia, alebo zúženia predmetu zmluvy, ak sa vyskytli v priebehu realizácie služby a nebolo možné s nimi uvažovať pred začatím realizácie,

- v prípade zmeny sadzby DPH a iných administratívnych opatrení štátu,

- ostatné zmeny ceny nie sú prípustné.

**Článok V.**

**Platobné podmienky**

5.1 Objednávateľ zaplatí cenu za činnosti podľa čl. II. Tejto zmluvy na základe odsúhlasenej faktúry poskytovateľa. Poskytovateľ túto faktúru vystaví objednávateľovi po ukončení výkonu stavebného dozoru – pri prebratí diela od zhotoviteľa preberacím protokolom podpísaným všetkými zmluvnými stranami a zašle na adresu objednávateľa. Splatnosť faktúry je 30 dní odo dňa jej doručenia objednávateľovi.

5.2 Faktúra musí obsahovať náležitosti v zmysle zákona č. 222/2004 Z.z. o DPH v znení neskorších predpisov a číslo tejto zmluvy:

- označenie povinnej a oprávnenej osoby, adresa, sídlo, IČO, DIČ,

- číslo zmluvy,

- poradové číslo faktúry,

- deň odoslania, deň splatnosti faktúry a deň vzniku daňovej povinnosti,

- označenie peňažného ústavu a číslo účtu, na ktorý sa má platiť,

- celkovú fakturovanú sumu,

- označenie diela,

- pečiatku a podpis oprávnenej osoby.

5.3 Faktúra bude predložená objednávateľovi v troch vyhotoveniach. V prípade jej neúplnosti, alebo nesprávnosti ju objednávateľ môže poskytovateľovi vrátiť na opravu. Doručením opravenej faktúry začína plynúť nová lehota splatnosti tejto faktúry.

5.4 Úhrada faktúry bude realizovaná prevodným príkazom na účet poskytovateľa uvedený v tejto zmluve. Objednávateľ nie je v omeškaní s úhradou faktúry, ak v posledný deň lehoty splatnosti zadá príkaz na jej úhradu svojmu peňažnému ústavu.

5.5 Pohľadávky poskytovateľa voči objednávateľovi nie je možné postúpiť tretej strane bez písomného súhlasu štatutárneho orgánu objednávateľa.

**Článok VI.**

**Základné podmienky na vykonanie služby**

6.1 Poskytovateľ sa zaväzuje, že je oprávnený vykonávať činnosť podľa čl. II. tejto zmluvy, a že je pre ňu v plnom rozsahu náležite kvalifikovaný. Poskytovateľ sa zaväzuje vykonať službu podľa tejto zmluvy riadne a včas, vo vlastnom mene a na vlastnú zodpovednosť, v súlade s ustanoveniami tejto zmluvy a v súlade so všeobecne záväznými právnymi predpismi a technickými normami platnými na území Slovenskej republiky.

**Článok VII.**

**Náhrada škody**

7.1 Poskytovateľ zodpovedá za škodu, ktorá vznikne objednávateľovi v súvislosti s výkonom stavebného dozoru, ak tento nebol vykonávaný riadne a včas.

**Článok VIII.**

**Ostatné práva a povinnosti**

8.1 Poskytovateľ v plnej miere ručí za to, že nedôjde k zneužitiu, resp. že neposkytne materiály týkajúce sa predmetu záväzku tretím osobám a zachová mlčanlivosť o všetkých skutočnostiach, o ktorých sa dozvedel pri realizácii tejto zmluvy.

8.2 Poskytovateľ nesmie bez predchádzajúceho súhlasu objednávateľa previesť záväzky zo zmluvy na tretiu osobu.

8.3 Poskytovateľ bude pri zabezpečovaní činností podľa čl. II. tejto zmluvy postupovať s odbornou starostlivosťou. Svoju činnosť bude poskytovateľ uskutočňovať v súlade so záujmami objednávateľa a podľa jeho pokynov, zápisov a dohôd oprávnených pracovníkov zmluvných strán a v súlade s vyjadreniami a rozhodnutiami dotknutých orgánov štátnej správy.

Poskytovateľ vyhlasuje, že činnosti čl. II. tejto zmluvy bude zabezpečovať pracovník oprávnený na výkon činnosti stavebného dozoru. Ak objednávateľ o to požiada, je poskytovateľ povinný umožniť mu nahliadnuť do živnostenského oprávnenia.

8.4 V rámci svojho spolupôsobenia sa objednávateľ zaväzuje, že v rozsahu nevyhnutne potrebnom na vyzvanie poskytne spoluprácu pri zadovážení podkladov, doplňujúcich údajov, spresnení, vyjadrení a stanovísk, ktorých potreba vznikne v priebehu plnenia tejto zmluvy. Toto spolupôsobenie poskytne poskytovateľovi najneskôr do 7 dní od jeho vyžiadania. Osobitnú lehotu dojednajú strany v prípade, ak sa bude jednať o spolupôsobenie, ktoré nemôže objednávateľ zaobstarať vlastnými silami.

**Článok IX.**

**Zmena a odstúpenie od zmluvy**

9.1 Táto zmluva zaniká: písomnou dohodou zmluvných strán, výpoveďou, písomným odstúpením od tejto zmluvy z dôvodov uvedených v tejto zmluve alebo v Obchodnom zákonníku. Výpovedná lehota je jeden mesiac a začína plynúť od prvého dňa nasledujúceho mesiaca po doručení výpovede.

9.2 Od zmluvy možno odstúpiť v prípadoch, ktoré stanovuje zmluva a § 344 a nasl. Obchodného zákonníka. Poskytovateľovi prináleží náhrada iba za skutočne poskytnuté služby.

9.3 Poskytovateľ môže odstúpiť od zmluvy v prípade, ak objednávateľ neplní svoje zmluvné povinnosti a tým poskytovateľovi znemožní vykonávanie prác. Musí však vyzvať objednávateľa a určiť mu dodatočne primeranú lehotu na splnenie záväzkov vyplývajúcich zo zmluvy a písomne prehlási, že v prípade neplnenia aj po stanovenom termíne od zmluvy odstúpi.

9.4 Uskutočnené služby a dodávky realizované ku dňu odstúpenia od zmluvy sa vyúčtujú podľa zmluvných cien v preukázateľnom rozsahu.

**Článok X.**

**Záverečné ustanovenia**

10.1 Zmeny a doplnky zmluvy je možné vykonávať iba písomnými číslovanými dodatkami podpísanými oprávnenými zástupcami obidvoch zmluvných strán.

10.2 Pokiaľ v tejto zmluve nebolo dohodnuté niečo iné, vzájomné vzťahy zmluvných strán sa riadia ustanoveniami Obchodného zákonníka a subsidiárne ustanoveniami Občianskeho zákonníka.

10.3 Zmluva je vyhotovená v štyroch vyhotoveniach, z ktorých dve obdrží poskytovateľ a dve objednávateľ.

10.4 Táto zmluva nadobúda platnosť dňom podpisu oprávnenými zástupcami obidvoch zmluvných strán.

10.5 Táto zmluva nadobúda účinnosť dňom nasledujúcim po dni jej zverejnenia na webovom sídle objednávateľa (mstrebisovska.webnode.sk)

V Košiciach, dňa ....................... V ......................, dňa ......................

 Objednávateľ: Poskytovateľ:

......................................... ..........................................

Mgr. Alena Bukovská Ing. Pavol Oravec

riaditeľka materskej školy PATRIUM s.r.o